Vlajka Moldavskej demokratickej republiky

Vlajka Moldavskej demokratickej republiky (1917 - 1918) je modro-žlto-červená horizontálna trikolóra. Na modrom poli má nápis Republica Democratică Moldovenească şi independentă (po slovensky: Moldavská demokratická republika je nezávislá) a štátny znak umiestnený v strede vlajky na žltom poli. Vlajka parlamentu Sfatul Ţării mala v modrom poli svoj názov a v strede medzi žltým a červeným pásom bol erb Moldavskej demokratickej republiky.

Nápad sa zrodil niekoľko týždňov pred 6. decembrom 1917, keď sa inšpiroval vojenskou vlajkou rumunských vojakov z Besarábie. Tá mala také isté farby a po celej svojej šírke mala na vlajke napísané písmená R.M.. Heraldista Paul Gore vo svojej štúdii Národné farby Rumunov v Besarábii z mája 1917 dokázal blízke prepojenie medzi rumunskou trikolórou a vlajkou Moldavskej demokratickej republiky, ktorá sa používala v oblasti Besarábie. Z tohto pohľadu rumunský heraldista Silviu Andries-Tabac považuje jeho prácu za typicky moldavsky ladenú.

Referencie

Zdroj 
 Andrieş-Tabac, Silviu: Heraldica teritorială a Basarabiei şi Transnistriei, Ed. Museum, Chişinău, 1998. 
 Mischevca V., Negrei I., Nichitici Al.: Simbolurile Ţării Moldovei.

Pozri aj 
 Znak Moldavskej demokratickej republiky

Vlajky zaniknutých štátov